钦定古今图书集成/明伦汇编/家范典/第008卷 > 《倬彼我系》唐·王勃
## 钦定古今图书集成/明伦汇编/家范典/第008卷 > 《倬彼我系》唐·王勃

《倬彼》《我系》，舍弟虢州参军勃所作也。伤迫乎家贫，道未成而受禄，不得如古之君子四十强而仕也。故本其性情，原其事业，因陈先人之述，以议出处，致天爵之艰难也。兄励序。

倬彼“《我系》，出自有周。分疆锡社，派别支流。居卫仕宋，
臣嬴相刘。迺武迺文，或公或侯。”

“晋历崩坼，衣冠扰弊。粤自太原”，播徂江澨。礼丧贤隐，
时屯道闭。王室如毁，生人多殪。

伊我有器。思逢其主。自西施东。择木开宇。田彼河曲。
家乎汾浦。天未厌乱。吾将谁辅。

伊我祖德，思济九埏。不常厥所，于兹五迁。欲及时也，
夫岂愿焉。其位虽屈，其言则传。

爰述帝制，大蒐王道。曰天曰人，是祖是考。《礼》《乐》咸若，
《诗》《书》具草。贻厥孙谋，永为家宝。

伊余小子，信惭明哲。彼网有条，彼车有辙。思屏人事，
克终前烈。于嗟代网，卒余来绁。

来绁伊何。谓余曰仕。我瞻先达。三十方起。夫岂不怀。
高山仰止。愿言毓德。啜菽饮水。

有乌反哺，其声嗷嗷。言念旧德，忧心忉忉。今我不养，
岁月其滔。僶俛从役，岂敢告劳。
从役伊何？薄求卑位。告劳伊何？来参卿事。名存实爽，
负信愆义。静言遐思，中心是愧。